郝惟訥

郝惟訥《清史稿》列傳作“維訥”，但書中他處提及其名時均作“惟訥”。其墓誌銘及《明清進士題名碑錄》亦作“惟訥”。（），字端甫，號敏公，明末清初政治人物，順天府霸州（今河北省霸州市）人。《清史稿·卷264·列傳五十一》：郝維訥，字敏公，直隸霸州人。父傑，明崇禎進士。順治初，授行人，遷戶部給事中。迭疏請開經筵，祀闕裡，廢斥諸臣才堪錄用者量予自新，朝賀大典內監不得入班行禮，俱下部議行。累遷戶部侍郎。卒。維訥，順治四年進士，授刑部主事，再遷郎中。七年，出為福建督糧道僉事。師下漳南，糧運多阻，維訥督米二萬石浮海達泉州以濟軍。巨盜張自盛犯延、卲，徙維訥權延建卲道，設方略，用間散其黨，自盛就擒。尋署按察使，謝苞苴，絕羨耗。舉卓異，復用孫承澤、成克鞏薦，十一年，召授通政司右參議。累遷大理寺卿。十三年，擢戶部侍郎，調吏部。十六年，丁父憂。服闋，起戶部侍郎，復調吏部。康熙三年，典會試，尋擢左都御史。維訥以開國二十餘年，南徼初定，民困未蘇，疏言：「天下大弊在民窮財盡，連年川、湖、閩、廣、雲、貴無不增兵增餉，本省不支，他省協濟。臣觀川、湖等省尚多曠土，若選綠旗及降兵精銳者隸之營伍，給以牛種，所在屯田，則供應減而協濟可以永除，閭裡無追呼之困。」又疏言：「巡按既裁，地方巡視責歸督撫。督撫任重事繁，出巡動逾旬月，恐誤公務，況騎從眾多，經過滋擾。至屬官貪廉，閭閻疾苦，咨訪耳目，仍寄司道。請嗣後事關重大者，仍親身巡察，餘概停止。」又疏言：「山西、山東等省偏旱，發帑賑濟，聖恩至為優渥，特窮鄉僻壤恐難遍及，惟蠲免錢糧，率土均霑實惠。但田有田賦，丁有丁差，前者被災地方，例多免糧不免丁；其有丁無田者，反不得與有田之戶同霑恩澤。請丁銀均如田糧分數蠲免。」又疏言：「貪吏罪至死者，遇赦免死，並免交吏部議處。此曹饕餮狼藉，未可令其復玷名器，貽害地方。雖新例赴部另補，貪殘所至，播虐惟均。請敕部定議，凡贓款審實者，遇赦免罪，仍當奪官。庶官箴可肅，民害可除。」皆下部議行。五年，遷工部尚書，調刑、禮二部。八年，調戶部。疏請停督撫勘災，申禁圈取民地，並得旨允行。十一年，調吏部。時兵興開捐納，正途日壅，維訥為斟酌資格，按缺分選，銓法稱平。十八年，給事中姚締虞請寬免科道風聞言事之禁，下廷臣議，維訥謂：「言官奏事，原不禁其風聞。但風聞奏參審問全虛者，例有處分，否則慮有藉風聞挾私報怨者，請仍照定例行。」從之。維訥領吏、戶二部最久，法制多經裁定。凡事持大體，遇會議、會推、朝審，委曲斟酌，期於至當。敷奏條暢，所見與眾偶有同異，開陳端緒，不留隱情，上深重之，往往從其言。十九年，遭母憂。服闋，詣京師，未補官，卒，謚恭定。

生平
郝惟訥之父郝傑為明崇禎年間進士，後仕清，官至戶部侍郎。惟訥於清順治三年（1646年）中丙戌科舉人，次年聯捷進士。礼部觀政，授官刑部陝西司主事。歷升山西司郎中，七年升福建按察司佥事、管督粮道參議事，十一年六月升通政司右参议，十二年七月升太仆寺少卿，十二月升左通政，不久升大理寺卿，十三年六月升户部右侍郎，十五年二月調吏部右侍郎，七月转本部左侍郎。康熙四年（1665年）升都察院左都御史。康熙五年至十一年（1666至1672年），歷任工、刑、禮、戶、吏五部尚書。康熙十九年（1680年）因丁憂免職。康熙二十二年（1683年）守喪結束，重返京師，未幾授官而卒。諡恭定。

著作
有《郝恭定集》、《永言录》等传世。

家族
曾祖郝九思。祖父郝鴻猷，己酉舉人，延長知縣。父郝傑，崇禎丁丑進士，见任通政司右參議。《順治四年丁亥科進士三代履歷》

註釋

參考文獻
趙爾巽等. 《清史稿》. 中華書局點校本.
王熙.《光祿大夫吏部尚書諡恭定郝公惟訥墓誌銘》. 《碑傳集》冊2卷18，頁246-253.

 延伸阅读 


Category:順治三年丙戌科順天鄉試舉人
Category:清朝刑部主事
Category:清朝通政使司參議
Category:清朝太仆寺少卿
Category:清朝大理寺卿
Category:清朝户部侍郎
Category:清朝左都御史
Category:清朝工部尚書
Category:清朝刑部尚書
Category:清朝禮部尚書
Category:清朝戶部尚書
Category:清朝吏部尚書
Category:霸州人
W惟
Category:諡恭定